<classify> Mwandishi Wetu Imeelezwa kuwa si kila mtu anatakiwa kuvaa kifaa cha kuziba uso mask barakoa ili kujikinga na homa inayosababishwa na virusi vya corona. Akitoa maelekezo kuhusu watu wanaotakiwa kuvaa mask, Mkurugenzi Msaidizi Kitengo cha Udhibiti na Ufuatiliaji wa Magonjwa Mlipuko, Dk. Janeth Mghaba amesema kifaa hicho kinavaliwa si zaidi ya saa nne tu na mtu ambaye tayari ana maambukizi kusudi asimuambukize mwingine. Amesema hiyo ni kwa sababu siyo rahisi mtu akakohoaaidha kwa kutumia kiwiko au mkono atakuwa na maji maji na mara nyingi atawezakumuambukiza mwenzie. Kwa hiyo yule ambaye ni mgonjwa tu, tunasemakwamba ukijisikia dalili za kukohoa basi wewe vaa mask yako nenda kwenye kituocha afya karibu au hospitali. Mask pia zinaweza kuvaliwa kwenye sehemu za msongamano au sehemu zenye watu wengi lakini kwa sababu tayari serikali imeshapiga marufuku hii misongamano, hatutegemei kukuona wewe unavaa mask unapita sehemu ambako hakuna msongamano na wewe ni mzima huna maambukizi, amesema. Aidha, Dk. Mghaba amebainisha kuwa kuna hatari kubwaya kuvaa mask kwa sababu watu wengi bado hawajawahi kuuzingatia uvaaji wake. Mask hizi zinatakiwa kuvaliwa kila baada ya saanne na kuzibadilisha, usipokuwa na hii tabia ya kuzibadilisha ukakaa nayo sikunzima kwako wewe ni hatari, itakuletea maambukizi mengine zaidi. Kwa hiyotunashauri matumizi haya ya uvaaji mask yawe yanatumika kwa usahihi, amesema.  <topic>: afya 